Атехника аганахь ала уадаҩра ыҟам, қәрала акыр ишнықәсхьоугьы аус ауеит, иҳәоит анаплакы адиректор Роман Чкадуа.
"Ееизгоу ачаи аус адуларазы иҳашьҭуеит. Иҳагәҭакуп зықь-тонна рҟынӡа ачаибӷьы аҿыхра. Аԥхынразы ацәаакыра аиур еиҳагьы еиҳахар ҟалоит", — иҳәоит иара.
Зытрактор аремонт азура иаҿыз аусуҩцәа руаӡәк иҳәоит: "Аус умур аӡәгьы акгьы уиҭом" ҳәа. Уажәазы ачаи ахыхраҿ ахархәара рымоуп атракторқәа фба.
"Ҳәарада амыругақәа акыр инықәсхьеит. Аамҭа бзиак ҟалар, аҳәынҭқаррагьы ҳацхраауазар акәхап. Ҳаамҭа иақәшәо амашьынақәа ҳаур бзиан", — иҳәоит Чкадуа.
Иара иажәақәа рыла атәыла Ахада ипрограмма инақәыршәаны ачаи аусхк аиҭашьаьқәыргылара иаҿуп. Очамчыра араион иахьаҵанакуа 800 гектар рҟынӡа еиҭашьақәургылар алшоит.